es lv lv lv lv lv lv id th lv et lv lv lv lv lv en en en lv en sv lv es lv lv lv lv lv en ca sv id lv lv it eo lv lv lv io lv lv lv lv en nb nl lv th lv et en sl en lv lv lv en nl lv nb lv lv lv lv lv lt es lt lv es lv lv lv lv lv lv lv lv lv de lv lv nl lv lv lv lv lv lv lt lv lt lv lt lv lv lv lv lv lv lv lv lv lv lv lv lv lv lv lv lv ca sv lv lv lv en nl lv lv de lv lv nl lv es es fi lv lv lv sv ca hbs_lat id en
Jaunas idejas Tavā ēdienkartē – UFS LABĀKIE produkti!
Buljoni, garšvielas un salātu mērces
Lai varētu lietot šo vietni, jums jāiespējo JavaScript.
10 idejas ziemas desertiem
Vēsā ziemas dienā nekas nespēj iepriecināt tik labi kā gards deserts. Šajā laikā viesi noteikti vēlēsies baudīt desertus ar bagātīgu šokolādes un karameles devu, kā arī novērtēs desertus ar eksotiskiem augļiem, kas atgādina par vasaru. Piedāvājam dažas no mūsu labākajām idejām ziemas desertiem.
Karstā šokolāde ar rozīnīti
Šī ir klasiska ziemas vērtība, kas nekad nenoveco, un, pat ja tā notiktu, ir neskaitāmi veidi, kā panākt, ka viesi to iemīļo no jauna. Piemēram, tumšā šokolāde lieliski sader ar liķieri, rupjo jūras sāli vai cukurotām apelsīnu miziņām un sīrupu. Piena šokolādi lieliski papildinās mini zefīriņi, pumpkin spice sīrups vai dzērveņu mērce, savukārt baltās šokolādes saldumu ir vislabāk līdzsvarot ar eksotisku augļu (piemēram, mango vai pasifloras) biezeni.
Šokolādes uzputenis ir patiesi izmeklēts gardums. Lai radītu sezonai atbilstošu deserta versiju, pievienojiet uzputenim ziemas garšvielas un pasniedziet to ar piparkūkām un cukurotām dzērvenēm. Un, lai ietaupītu laiku, izmantojiet Carte d’Or šokolādes uzputeni – gardais deserts būs gatavs pāris sekunžu laikā!
Ābolu un dzērveņu tarte
Āboli un svaigas dzērvenes ir lieliska kombinācija ziemas desertiem – vienkārši uz īsu brīdi sacepiet tos kopā un izmantojiet šo maisījumu kā pildījumu tartēm vai smalkmaizītēm, uzklājiet to uz kūkas vai arī pasniedziet kā piedevu mini virtuļiem, kuriem, protams, klāt pievienots kardamons.
Monoporcijas ar pralinē uzputeni un karameli
Monoporcijas strauji virzās uz desertu pasaules popularitātes virsotnēm. Ziemā varat tās gatavot ar pralinē uzputeni un karameļu mērci. Lai līdzsvarotu saldo garšu, izmantojiet upeņu ievārījumu (tradicionālāka pieeja) vai arī smiltsērkšķu, vai mežrozīšu augļu ievārījumu (garšas eksperimentu cienītājiem).
Vafeles nav tikai vasarai domāts našķis! Radiet šī ēdiena ziemas versiju, pasniedzot tās ar sezonai piemērotiem augļiem, piemēram, bumbieriem vai āboliem, kam pievienots kanēlis un muskatrieksts, lai iegūtu savdabīgāku garšu. Varat izvēlēties arī eksotiskākus augļus, piemēram, hurmu, kas lieliski saderēs ar bezglutēna griķu vafelēm. Recepte pieejama šeit.
Griķu vafeles ar hurmas kompotu un saldējumu
Briošs ar augļu želeju
Maigs rauga briošs lieliski der pie kafijas tases; tas patiesi piešķirs jūsu viesu pavadītajam laikam kopā ar draugiem īpašu nozīmi. Lai pagatavotu sezonai atbilstošu variantu, pasniedziet briošu ar siltu ķiršu vai plūmju želeju vai apelsīnu ievārījumu ar kanēli.
Lai gan čurro parasti atdzīvina atmiņas par Spānijas jūras krastā pavadītu vasaru, tie ir lieliski piemēroti arī ziemai, kad viesi alkst pēc karsta deserta, ar ko palutināt garšas kārpiņas. Pēc fritēšanas pārkaisiet čurro ar cukuru un kanēli un pasniedziet tos ar tasi karstas šokolādes.
Cepti banāni ar kokosriekstu pienu
Banāni ir cita ceptā deserta pamatā, ko parasti saista ar Taizemes vai Vjetnamas virtuvi; tam ir visas iespējas kļūt par jūsu ziemas ēdienkartes nākamo hitu. Banānus cep no rīsu miltiem un kokosriekstu piena gatavotā mīklā un pasniedz ar iebiezinātu kokosriekstu pienu, kausētu šokolādi vai siltu augļu želeju.
Monoporcijas ar eksotisku piesitienu
Gardums tiem, kuriem pietrūkst vasaras. Pagatavojiet monodesertu ar balto šokolādi, Carte d'Or uzputeni ar jogurta garšu un mango, pasifloras augļu vai papaijas biezeni, lai atsauktu atmiņā vasaru; šāda kombinācija radīs vieglu desertu, kas ir lieliski piemērots ikvienam augļu garšu cienītājam.
Siera kūka vienmēr būs tieši laikā, tomēr šī deserta ziemas versija spēj būt patiesi īpaša. Lūk, dažas idejas:
siera kūka ar piparkūku pamatni un kanēļa uzputeni;
citrusaugļu siera kūka ar cukurotiem apelsīniem;
siera kūka ar dzērveņu ievārījumu un rozmarīnu;
siera kūka ar brendijā cukurotiem lazdu riekstiem;
Decembra tendence. Modernās diētas.
Jaungada apņemšanās – kļūt par veģetārieti
Ko klienti sagaida no uzņēmuma Jaungada ballītes?
Vai vēlies iegūt pieeju unikāliem videoklipiem un rakstiem?
Reģistrēšanās aizņems vien 30 sekundes.
Skaties neierobežoti daudz video un iedvesmojies.
Ieskaties pilna apjoma rakstos, ko ir radījuši šefpavāri no visas pasaules.
Vai Tev ir izveidots konts? Pieslēgties
Reģistrējieties mūsu jaunumu lapas saņemšanai, lai jums būtu visjaunākā informācija!
Pierakstoties tagad, jūs saņemsiet receptes, informāciju par nozares tendencēm, bezmaksas paraugus un ne tikai.
Ievadiet savu e-pasta adresi...
Baltics Lietuva Latvija Eesti
© 2022 Unilever Food Solutions | Visas tiesības rezervētas
Instalēt šo tīmekļa lietotni jūsu iPhone Instalēt šo tīmekļa lietotni jūsu iPad Instalēt šo tīmekļa lietotni jūsu Android tālrunī Instalēt šo tīmekļa lietotni jūsu Windows tālrunī
Nospiest zemāk redzamo kopīgošanas ikonu un izvēlēties pievienot sākuma ekrānam. Nospiest augstāk redzamo kopīgošanas ikonu un izvēlēties pievienot sākuma ekrānam. Nospiest zemāk redzamo kopīgošanas ikonu un izvēlēties pievienot sākuma ekrānam. Nospiest zemāk redzamo kopīgošanas ikonu un izvēlēties pievienot sākuma ekrānam.